

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogres, Brīvības ielā 33 | **Nr.19** | 2024. gada 28. novembrī |

**21.**

# **Par 2021. gada 29. jūlijā noslēgtā patapinājuma līguma Nr. 10-8.3/2021-24 pagarināšanu ar SIA “PPII Mikausis”**

2024. gada 28. oktobrī Ogres novada pašvaldībā, turpmāk – Pašvaldība, saņemts SIA “PPII Mikausis”, vienotais reģistrācijas numurs 40203149084, turpmāk - Sabiedrība, 2024. gada 28. oktobra iesniegums Nr. PPIIM-2024-10-1 “Par telpu nomas pagarinājumu Mālkalnes 10, Ogrē” (reģistrēts Pašvaldībā ar Nr. 2-4.1/5427) ar lūgumu pagarināt telpu nomas līgumu Mālkalnes prospektā 10, Ogrē līdz licences saņemšanai Blāzmas ielā 3, Ogrē, bet ne ilgāk kā līdz 2024. gada 30. decembrim, lai nodrošinātu privātās pirmsskolas izglītības iestādes “Mikausis” licencētas izglītības īstenošanas darba procesa nepārtrauktību.

Pamatojoties uz Pašvaldības domes 2021. gada 29. jūlija lēmumu “Par nekustamā īpašuma Mālkalnes prospektā 10, Ogrē, Ogres nov., telpu un zemes vienības daļas nodošanu bezatlīdzības lietošanā sociālajam uzņēmumam SIA “PPII Mikausis” (sēdes protokols Nr. 5, 23.) 2021. gada 29. jūlijā starp Pašvaldību un Sabiedrību tika noslēgts patapinājuma līgums Nr. 10-8.3/2021-24 (turpmāk – Līgums).

Pamatojoties uz Pašvaldības domes 2022. gada 28. jūlija lēmumu “Par grozījumiem 2021. gada 29. jūlija patapinājuma līgumā, kas noslēgts ar SIA “PPII Mikausis”” (sēdes protokols Nr. 17, 29.) un Pašvaldības domes 2023. gada 20. jūlija lēmumu “Par 2021. gada 29. jūlija patapinājuma līguma Nr. 10-8.3/2021-24, kas noslēgts ar SIA “PPII Mikausis”, pagarināšanu” (sēdes protokols Nr. 12, 7.) attiecīgi 2023. gada 5. augustā noslēgta Vienošanās Nr. 1 par grozījumiem Līgumā (reģistrēta Pašvaldībā ar Nr. [10-8.3/2022-39](https://namejs.ogresnovads.lv/Portal/Documents/Update/1095625)) un 2023. gada 30. jūlijā noslēgta Vienošanās Nr. 2 par grozījumiem Līgumā (reģistrēta Pašvaldībā ar Nr. 10-7.3/2023-22).

Pamatojoties uz Pašvaldības domes 2024. gada 26. septembra lēmumu “Par 2021. gada 29. jūlijā noslēgtā patapinājuma līguma Nr. 10-8.3/2021-24 pagarināšanu un telpu un zemes vienības daļas Blāzmas ielā 3, Ogrē, Ogres nov., nodošanu bezatlīdzības lietošanā SIA “PPII Mikausis”” (sēdes protokols Nr. 14, 18.) 2024. gada 26. septembrī noslēgta Vienošanās Nr. 3 par grozījumiem Līgumā (reģistrēta Pašvaldībā ar Nr. 10-7.3/2024-40).

 Saskaņā ar Līgumu Sabiedrībai bezatlīdzības lietošanā nodotas Pašvaldībai piederošā nekustamā īpašuma Mālkalnes prospektā 10, Ogrē, Ogres nov., kadastra numurs 7401 003 0318, sastāvā esošās ēkas ar kadastra apzīmējumu 7401 003 0318 001, telpu grupas 011 otrā stāva telpas no Nr. 13 līdz Nr. 19, telpu grupas 004 otrā stāva telpas no Nr. 25 līdz Nr. 28 un telpu grupas 011 pirmā stāva telpas Nr. 3 un Nr. 4, ar kopējo platību 288,5 m2 un papildus telpu grupas 011 pirmā stāva telpas Nr. 5 un Nr. 6, ar kopējo platību 21,9 m2, un Nr. 7, Nr. 10 un Nr. 11, ar kopējo platību 30,7 m2 (turpmāk – Mālkalnes prospekta telpas), un zemes vienības ar kadastra apzīmējumu 7401 003 0318 daļa 618 m² platībā, uz laiku līdz tiek uzsākti nekustamā īpašuma Mālkalnes prospektā 10, Ogrē, Ogres nov., kadastra numurs 7401 003 0318, būvniecības darbi un Sabiedrībai kā sociālajam uzņēmumam ir sociālā uzņēmēja statuss, bet ne ilgāk kā līdz 2024. gada 29. novembrim.

Saskaņā ar Labklājības ministrijas 2020. gada 2. decembra lēmumu Nr. LM-32-4-19/107, Sabiedrībai piešķirts sociālā uzņēmuma statuss ar mērķi - veicināt kristīgās vērtībās balstītas izglītības un pilsoniskas sabiedrības attīstību. Sniegt ar Montessori pedagoģiju saistītus pakalpojumus pirmsskolas, sākumskolas un pamatskolas vecuma bērniem, šai procesā īstenojot individualizāciju un vērtībizglītību, kas veicina bērnu personības harmonisku izaugsmi, veido veselīgu pašapziņu un sekmē sociālo integrāciju. Piedāvāt izglītības atbalsta pakalpojumus, veidot projektus, kas saistīti ar izglītības, sociālo un veselības jautājumu risināšanu, sekmējot ģimenes tiesību aizsardzību, īpaši atbalstot trūcīgo un sociāli mazaizsargāto personu grupu sociālās labklājības celšanu.

Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 5. panta pirmā un otrā daļa nosaka, publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šis noteikums neattiecas uz gadījumiem, kad:

* valsts mantu publiskas personas institūcija nodod lietošanā sabiedriskā labuma organizācijai vai sociālajam uzņēmumam;
* atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam;
* publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai;
* citos likumos vai Ministru kabineta noteikumos ir atļauts publiskas personas mantu nodot bezatlīdzības lietošanā.

Minēta panta piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.

Ņemot vērā, ka līdz šim noslēgtā Līguma nosacījumus Sabiedrība ir ievērojusi un pildījusi, Sabiedrībai joprojām ir sociālā uzņēmuma statuss (Labklājības ministrijas Sociālo uzņēmumu reģistrs), Līguma termiņš kopumā nepārsniedz Likuma 5. panta piektajā daļā noteikto maksimālo publiskas personas mantas bezatlīdzības lietošanā nodošanas termiņu, un to, ka nekustamā īpašuma Mālkalnes prospektā 10, Ogrē, Ogres nov., kadastra numurs 7401 003 0318, būvniecības darbi vēl nav uzsākti, tad Līgumu ir iespējams pagarināt uz laiku līdz 2024. gada 30. decembrim.

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.¹ punktu un piekto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Pagarināt** ar SIA “PPII Mikausis”, vienotais reģistrācijas Nr. 40203149084, turpmāk - Sabiedrība,2021. gada 29. jūlijā noslēgto patapinājuma līgumu Nr. 10-8.3/2021-24 par Ogres novada pašvaldībai, turpmāk – Pašvaldība, piederošā nekustamā īpašumā Mālkalnes prospektā 10, Ogrē, Ogres nov., kadastra numurs 7401 003 0318, sastāvā esošās ēkas ar kadastra apzīmējumu 7401 003 0318 001, telpu grupas 011 otrā stāva telpu no Nr. 13 līdz Nr. 19, telpu grupas 004 otrā stāva telpu no Nr. 25 līdz Nr. 28 un telpu grupas 011 pirmā stāva telpu Nr. 3 un Nr. 4, ar kopējo platību 288,5 m2, un telpu grupas 011 pirmā stāva telpu Nr. 5 un Nr. 6, ar kopējo platību 21,9 m2, un Nr. 7, Nr. 10 un Nr. 11, ar kopējo platību 30,7 m2, un zemes vienības ar kadastra apzīmējumu 7401 003 0318 daļas 618 m² platībā nodošanu bezatlīdzības lietošanā, uz laiku līdz tiek uzsākti Pašvaldībai piederošā nekustamā īpašuma Mālkalnes prospektā 10, Ogrē, Ogres nov., kadastra Nr. 7401 003 0318, būvniecības darbi un Sabiedrībai ir sociālā uzņēmuma statuss, bet ne ilgāk par 2024. gada 30. decembri.
2. **Uzdot** Pašvaldības Centrālās administrācijas Nekustamo īpašumu pārvaldes nodaļai pēc lēmuma spēkā stāšanās organizēt vienošanās par grozījumiem 2021. gada 29. jūlija patapinājuma līgumā Nr. 10-8.3/2021-24 noslēgšanu atbilstoši šim lēmumam un normatīvajiem aktiem.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)